கேள்வி: எம். ஐ. எம். அப்துல் மஜீத் - வாழ்க்கைக் குறிப்பு என்பது என்ன?
பதில்: இலங்கையின் கிழக்கு மாகாணத்தில் அக்கரைப்பற்று கிராமத்தில் பிறந்தவர் அப்துல் மஜீத். இவர் மட்டக்களப்பு அரசினர் கல்லூரி, யாழ்ப்பாணம் இந்துக் கல்லூரி ஆகியவற்றில் கல்வி கற்றார். முன்னாள் கல்வி அதிகாரி எம். ஐ. எம். சரீப், ஓய்வுநிலை அதிபர் எம். ஐ. எம். நயீம் ஆகியோர் இவரது உடன்பிறந்தவர்கள் ஆவர். சம்மாந்துறைப் பிரதேச சபைத் தலைவரும் முன்னாள் நாடாளுமன்ற உறுப்பினருமான ஏ. எம். எம். நெளஷாட் இவரின் மகன் ஆவார். இலங்கைத் தமிழரசுக் கட்சியின் ஆரம்ப கால உறுப்பினராக இருந்த இவர் தமிழ் மொழிப்பற்று மிகுந்தவர். இலங்கை நாடாளுமன்றத் தேர்தல், மார்ச் 1960, இலங்கை நாடாளுமன்றத் தேர்தல், சூலை 1960 நாடாளுமன்றத் தேர்தல்களில் அப்போதைய நிந்தவூர் தேர்தல் தொகுதியில் முதன் முறையாக சுயேட்சை (அரசியல்வாதி)யாகப் போட்டியிட்டார். அன்றைய நாடாளுமன்ற உறுப்பினர் எம். எம். முஸ்தபாவை இவர் வெற்றி பெற்று அக்கரைப்பற்றின் முதலாவது நாடாளுமன்ற உறுப்பினரானார். எனினும், இலங்கை நாடாளுமன்றத் தேர்தல், 1965, இலங்கை நாடாளுமன்றத் தேர்தல், 1970 தேர்தல்களில் எம். எம். முஸ்தபாவிடம் தோற்றார். இவரது காலத்திலேயே கிழக்கிலங்கையின் முதலாவது முஸ்லிம் பெண்கள் பாடசாலையான ஆயிஷா பாலிகா மகா வித்தியாலயம் அக்கரைப்பற்றில் நிறுவப்பட்டது.